Työyhteisötaidot valmennus - Koulutuskeskus.com\nTyöyhteisötaidot-valmennus sopii kaikille yrityksille alasta riippumatta.\nJokainen työyhteisön jäsen tarvitsee työyhteisötaitoja, eli esimerkiksi taitoja kuunnella, työskennellä tiimissä sekä kykyä antaa ja käsitellä rakentavaa palautetta. Työyhteisön jäsenet voivat omalta osaltaan vaikuttaa siihen, miten työyhteisössä toimivat, joten omia työyhteisötaitoja on aika-ajoin hyvä pysähtyä miettimään ja harjoittelemaan. Työyhteisötaitojen harjoittamista voidaan tarvita myös esimerkiksi muutostilanteissa tai kun työntekijöiden työmotivaatiossa tai käytöksessä huomataan muutoksia. Työyhteisötaitoja on tärkeä harjoitella, sillä hyvät työyhteisötaidot voivat muun muassa lisätä organisaation tehokkuutta ja innovaatiokykyä, tehostaa ajankäyttöä, parantaa työn laatua, auttaa siirtämään hiljaista tietoa, vähentää esimiehen valvonnan tarvetta, auttaa muutoksissa sekä auttaa uusia työntekijöitä pääsemään tehokkaaseen alkuun työtehtävissään. Lisäksi arvioiden mukaan työhyvinvointiin sijoitettu euro voi tuottaa kuusi euroa takaisin.\nTyöyhteisötaidot-valmennus sopii kaikille yrityksille alasta riippumatta. Valmennus sopii työyhteisötaitojen ylläpitämiseen, muutostilanteisiin, ja kun henkilökunnan käytöksessä tai työmotivaatiossa huomataan muutoksia.\nTyöyhteisötaidot-valmennuksen sisältö räätälöidään aina yrityksen tarpeiden mukaan. Valmennuksessa voidaan käsitellä esimerkiksi rakentavan palautteen antamista ja vastaanottamista, ristiriitatilanteiden käsittelemistä, puheeksi ottamista sekä yleisiä vuorovaikutustaitoja. Mikäli työyhteisössä on motivaatio- tai käytösongelmia, voidaan valmennuksessa käsitellä omien työskentelytapojen kehittämiskeinoja, empaattisuutta, organisaation pelisääntöjen noudattamista, oman asenteen, sitoutumisen ja motivaation parantamista sekä positiivisen organisaatiokuvan ylläpitämistä.\nTyöyhteisötaidot järjestetään seuraavilla alueilla\nValitse ajankohtaJoulukuu 2020Tammikuu 2021Helmikuu 2021Maaliskuu 2021Huhtikuu 2021Toukokuu 2021Kesäkuu 2021Heinäkuu 2021Elokuu 2021Syyskuu 2021Lokakuu 2021Marraskuu 2021Joulukuu 2021 Ryhmän koko\nKoulutuskeskuksen mobiiliapplikaatio aina mukanasi\nJonon ohi kertaheitolla\nKiitos! Sinut on lisätty odotuslistalle. Lähetämme kutsun sinulle sähköpostiin.\nJotain meni pieleen. Kokeile myöhemmin uudestaan.\nLiity betatestaajaksi ja käytä uutta applikaatiota ensimmäisten joukossa. VIP-käyttäjänä saat jatkossa tuntuvia etuja.\n© 2021 Uudenmaan Koulutuskeskus Oy


5 Aloittelevan Rumpalin Virhettä\nUuden soittimen aloittaminen on aina jännittävää ja uutta. Siihen haluaa uppoutua heti täysillä ja kokeilla kaikkea mahdollista mitä mieleen juolahtaa. Tämä on tärkeää, sillä instrumentin soittaminen tulisi ennenkaikkea olla hauskaa!\nTässä piilee kuitenkin riski.\nAloitteleva soittaja harvoin tietää heti mitä tulee treenata, milloin ja miten. Kehittyvyyden\nmaksimoimiseksi - ja turhautumisen minimisoimiseksi- olen koonnut alle 5 yleisintä virhettä, mitä aloittelevat rumpalit tekevät.\n1. Metronomin käyttämättä jättäminen\nEnsimmäinen aloittelevan rumpalin virhe on metronomin laiminlyönti. Metronomia käytetään ''taimin'' (eng. ''time'') parantamiseksi, eli iskujen kohdalleen saamiseksi. Johdonmukaisella metronomin hyödyntämisellä soiton ''laahaus'' ja ''kiilaus'' minimisoidaan.\nMetronomin käytön tuomat hyödyt ovat elintärkeitä soitettaessa esim. yhtyeen kanssa. Rumpali on yhtyeen selkäranka ja usein yhtyeen muut soittajat seuraavatkin rumpalin asettamaa tempoa. Jos kyseinen tempo heittelee, antaa tämä huonon kuvan koko yhtyeestä - ja näin ollen myös rumpalista.\n2. Tekniikan laiminlyönti\nHyvän ja oikean tekniikan oppiminen vie oman aikansa, riippuen kuinka paljon ja miten treenaa, mutta huonon tekniikan korjaaminen hyväksi vie 10 kertaa kauemmin kuin hyvän opettelu heti alusta. Joten tekniikkaan on syytä kiinnittää huomiota heti alusta asti. Huono tekniikka pahimmillaan johtaa loukkaantumisiin, turhautumiseen ja jopa koko harrastuksen lopettamiseen. Parhaiten ja varmimmin oikea tekniikka tulee asiantuntevan opettajan valvovan silmän alla.\nOikean tekniikan oppiminen heti alusta alkaen varmistaa, että soitto on rentoa, mutta varmaa. Tämä rentous on kuultavissa soitossa, riippumatta musiikkityylistä. Oikea tekniikka pitää rumpalin soittokykyisenä vuosikymmeniä, sillä loukkaantumisen vaara on silloin erittäin pieni ja näin soittimesta voi nauttia vielä eläkepäivilläkin. Oikean tekniikan hyviä puolia on myös uusien asioiden opettelu: uudet kompit, fillit ja rudimentit tulevat paljon helpommin, kun ajatustyötä ei tarvitse uhrata tekniikan miettimiseen.\n3. Ei soiteta hitaasti\nYksi yleisimmistä virheistä, mitä opettajana näen on kiilaus. Varsinkin aloittelevilla rumpaleilla on tapana yrittää soittaa annettu materiaali mahdollisimman nopeasti - ja tämä ei ole tahallista. Näin käy, sillä oppilaalle ei ole opetettu heti alusta alkaen oikeaa tapaa treenata materiaalia - ja yksi tapa on treenata hitaasti. Ja hitaasti soittamiseen oiva työkalu on metronomi.\nHitaasti soittaminen on elintärkeää, sillä se kehittää (edellämainittua) tekniikkaa, helpottaa materiaalin opettelua, auttaa musiikin ymmärtämisessä, kehittää kärsivällisyyttä ja on tehokas keino oppia uudet asiat oikein. Hitaasti soittamisella myös oman progression seuraaminen helpottuu sekä laajat ja haastavatkin materiaalit ovat mielekkäämpiä ottaa työn alle.\n4. Ei tiedä mitä treenata\nAloitettaessa uutta soitinta (tai harrastusta ylipäätään) omin neuvoin on aina riski. Informaation ja ohjauksen vähyys on vaarallinen yhdistelmä, tällöin tulee opeteltua ''sieltä, täältä'' asioita, jotka eivät tue toisiaan - puhumattakaan soittajan kasvun tukemisesta.\nRummuissa perusasioiden opettelu on kaiken a ja o. Oikea ja vankka perusta on elintärkeää soittajana ja muusikkona kasvamisena, eihän taloakaan rakenneta heikon perustan päälle, joten miksi asia olisi eri musiikin ja instrumentin kanssa?\n5. Ei käytetä opettajaa\nOsaava opettaja auttaa kaikissa yllämainituissa asioissa ja paljolti monessa muussakin yhtä tärkeässä aiheessa. Tärkeää on että ei lähdetä harjoittelemaan vääriä asioita väärään aikaan. Asianosaava opettaja tietää milloin oppilaan tulee harjoitella mitäkin materiaalia -riippumatta oppilaan soittotasosta.\nAlkuvaiheessa oppilailla on paljon kysymyksiä ja ''googlaminen'' ei anna luotettavinta tulosta, joka voi viedä oppilaan väärälle polulle. Osaavalta opettajalta voi aina kysyä mitä vain opetukseen liittyvää. Opettaja toimii myös motivaattorina sekä kehityksen seuraajana. Loppupeleissä opettajan hyödyntäminen säästää aikaa ja turhautumista sekä antaa selkeän ja määrätietoisen polun, jota voi seurata luottavaisin mielin.


VUODEN PARHAAT 2017 | Focus on Favorites\n← MARRASKUUN VIIMEINEN MAANANTAI\nKUN YHTÄKKIÄ HUOMAAT ASUVASI PORISSA →\nVuoden parhaat tyylit: Vuoden 2017 lemppareimmiksi tyyleiksi valikoitui nämä kolme asua. Jos pitäisi joku suosikki kaikista vuoden vaatteista valita, niin se olisi ehdottomasti oikealla näkyvä herrahakkaraishaalari, joka on ollut yksi parhaista ostoksistani ikinä.\nVuoden paras ravintola: Via Tribunalin pizzat lunastivat niin pysyvän paikan sydämestäni, että pakko nostaa ravintola vuoden parhaimmaksi. Juuri tälläkin hetkellä houkuttaisi ihana kuohkeapohjainen mozzarellalla kyllästetty Margherita. Via Tribunali / Sofiankatu 4 / Helsinki.\nVuoden paras matka: Huhtikuinen Rooman matka oli lyhyt, mutta ihan poikkeuksellisen onnentäyteinen. Tarkoitus oli hankkia pikarusketus vapuksi, mutta kohteessa satoi melkein joka päivä ja koko ajan. Yleensä huono sää saa mieleni väistämättä vähän matalemmaksi, mutta Rooman maagisuus ei antanut yhtään tilaa säämasiksille.\nVuoden paras pettymys: Vuosi 2017 oli varmasti elämäni hulluin ja sisälsi muutoksia ehkä enemmän kuin olisin toivonut. Eniten jäi kaivelemaan yrityskuvioiden kaatuminen ihan muuhun kuin omaan yritteliäisyyteen. Siltikin tiedän, että näin piti käydä, jotta olisin tänään juuri tässä, missä nyt olen. Tosi onnellisena. Ja vaikka tuo tapahtunut on varmasti harmittanut enemmän kuin juuri mikään koko elämäni aikana, niin on se myös opettanut paljon.\nVuoden paras juhla: Juhannus oli jälleen juhlapäivistä parhain. Tehtiin kukkaseppeleitä, otettiin ihania juhannuskuvia, siliteltiin heppoja, naurettiin keskellä yötä huoltoasemalla niin kovaa, että vesi purskui suusta ulos, lilluttiin paljussa, mökkeiltiin Himoksella ja valvottiin kasvoille niin järkyttävät silmäpussit, että ne laskeutuivat vasta heinäkuussa (jolloin hankittiin uudet).\nVuoden paras tuuri: Kävin vuoden aikana kahdesti Helsingin Casinolla. Ensimmäisellä kerralla voitin 1800 euroa ja seuraavalla tonnin. Ihan älytöntä! En silti näillä kokemuksillani voi kannustaa ketään uhkapelaamaan, sillä seuralaiseni jäivät nuolemaan näppejään ja olin kummallakin kerralla porukan ainut, joka poistui rakennuksesta voittajana.\nVuoden paras aamiainen: Brunch & Cake Barcelonassa tarjosi niin herkullisia aamupalavaihtoehtoja, että tekisi melkein mieli matkustaa kaupunkiin ihan vaan niiden perässä!\nVuoden parhaat ihmiset: Vuonna 2017 huomasin, että on oikeastaan ihan sama, mitä tapahtuu ja missä tapahtuu, kunhan ympärillä on ne kaikkein rakkaimmat omat ihmiset. Vuosi 2017 olisi voinut olla suorastaan paska, jollei ympärilläni olisi ollut ne, jotka siinä aina ovat. Olen myös tosi onnekas, sillä sain vuoden aikana kokonaiset kolme uutta ystävää elämääni ja päälle vielä kasan kavereita.\nVuoden paras biisi: Tähän olisi voinut laittaa jotain paljon tyylikkäämpääkin, mutta totuus on, että tämä oli koko vuoden lauletuin. Autossa, suihkussa, karaokessa – kitaran säestämänä ja ilman.


Kuitulujitettujen biokomposiittimuovien liimaliitosmenetelmät\nKilpiö, Ville (2014)\nTämä opinnäytetyö käsittelee Biofore-konseptiautossa käytetyn biokomposiittimuovin liittämismenetelmiä, keskittyen erityisesti liimaliitoksiin. Opinnäytetyö tehtiin osana Metropolia Ammattikorkeakoulun konseptiautoprojektia, jossa opiskelijapainotteisesti suunniteltiin ja valmistettiin kierrätettäviä materiaaleja käyttäen kaupunkiolosuhteisiin soveltuva konseptiauto. Valmis konseptiauto esiteltiin Geneven kansainvälisessä autonäyttelyssä maaliskuussa 2014.\nTutkittavana materiaalina on UPM Formi -biokomposiittimuovi. Tässä työssä tarkastellaan kyseisen muovikomposiitin ominaisuuksia, valmistusmenetelmiä, käyttömahdollisuuksia sekä liittämismenetelmiä, pääpainon ollessa liimaliitoksissa. Työn tavoitteena on löytää helppokäyttöisiä liittämismenetelmiä materiaalille. Pohjatietona käytettiin käytännön kokemuksia ajoneuvon rakennusvaiheelta sekä keskusteluja liima-alan asiantuntijoiden kanssa.\nErilaisten liittämisvaihtoehtojen lujuusominaisuuksia materiaalin eri variaatioihin tutkittiin ISO-standardia 4587 mukaillen. Tuloksena saatiin suhteellisen yhteneväistä ja luotettavaa tietoa saavutetusta liitoksen lujuudesta. Työn tavoitteet saavutettiin, sillä tutkittavan biokomposiittimuovin liittämiseen löytyi helppokäyttöisiä ratkaisuja eri lujuusluokan liitoksiin. Tutkimusten tulosten perusteella pystyttiin lisäksi arvioimaan lujitekuitupitoisuuden vaikutusta biokomposiittimuovin liittämisominaisuuksiin. Tuloksia voidaan käyttää apuna liitosmenetelmien valitsemisessa kyseiselle biokomposiittimuoville.\nKäytännön tutkimusten lisäksi opinnäytetyö sisältää kattavan teoriaosuuden kuitulujitetuista muovikomposiiteistä, liimaliitosmenetelmistä sekä liimaliitoksen kestävyyttä ja erityisesti tartuntaa selittävästä adheesioteoriasta. Työtä voidaankin käyttää apuna erityisesti suunniteltaessa polyolefiinipohjaisten muovien liimaliitoksia.


Digimarkkinointia ja uudet verkkosivut | ite wiki\nDigimarkkinointia ja uudet verkkosivut\nLouhoksella on takanaan pitkä yhteistyö modulaarisia kokous- ja työtiloja valmistavan kotimaisen Octacellin kanssa. Kumppanuuden aikana olemme louhineet Octacellille kymmeniä kullanarvoisia liidejä digimarkkinoinnin keinoin, ja vuonna 2020 moukaroimme kokonaan uudet verkkosivut vanhan WordPress-sivun tilalle.\nAloitimme Octacellin digitaalisen markkinoinnin pian yrityksen perustamisen jälkeen vuonna 2018. Tähän päivään mennessä olemme ohjanneet tuhansia kävijöitä Octacellin verkkosivuille ja kaivaneet kymmeniä myynteihin johtaneita yhteydenottoja verkkosivujen kautta, puhelimitse sekä sähköpostitse. Matkan varrella on ehditty tekemään myös mm. menestyksekästä rekrymainontaa.\nYhteistyömme edetessä nousi esiin tarve uusille verkkosivuille, kun lisääntyneen verkkosivuliikenteen myötä vanha WordPress-sivu alkoi käydä kankeaksi ja sivustolle kaivattiin lisää toiminnallisuuksia. Vuonna 2020 työstimme Octacellille täysin uuden verkkosivuston, joka sisältää mm. interaktiivisen suunnittelutyökalun, jonka avulla vierailija pystyy suunnittelemaan oman räätälöidyn työskentelytilan.\nLouhos Digital (ent. Viestintäliiga) on ollut mukana Octacellin kasvutarinassa sen alkuvaiheista lähtien. Some- ja Google-mainonnan yhdistelmä on tänäkin päivänä meille yksi tärkeimmistä kanavista uusien kontaktien hankinnassa ja yrityksen tunnettuuden lisäämisessä. Erityiskiitosta ansaitsee myös Louhoksen puhtaalta pöydältä koodaama verkkosivusto, jota pystytään jatkokehittämään yhdessä muun liiketoiminnan kanssa ja rakentamaan entistäkin monipuolisemmaksi tulevaisuudessa.\nTilaaja: Octacell Oy


Onko uskonnon merkitys politiikassa muuttunut? Poliitikot vastaavat | Kotimaa | HS\nPäivitetty: 29.12.2015 7:04\nKimmo Kivelä (ps), luterilainen\nOnko uskonnon merkitys politiikassa muuttunut?”Muutos näkyy ehkä siinä, että vuoden 1907 eduskunnasta lähtien pappien lukumäärä on tasaisesti vähentynyt. Meitä on tässä eduskunnassa vain kaksi. Tämä on ehkä kaikkein pienin määrä, mitä kansanedustajista on pappeja.”Miten vakaumuksenne näkyy politiikan teossa?”Näin luterilaisena ajattelen, ettei voi sanoa, että kristityllä olisi korkeampi moraali tai moraalin taju tai että olisi erillistä kristillistä etiikkaa. Näin ollen ei ole kristillistä politiikkaa. Päätöksenteossa pelataan normaaleilla eettisillä pelisäännöillä ja arkijärjellä.” Satu Hassi (vihr), uskonnoton\nOnko uskonnon merkitys politiikassa muuttunut?”Muuta uskontoa kuin omaa on alettu käyttämään lyömäaseena, leimakirveenä. Se, millä tavalla jotkut ovat alkaneet puhua muslimeista, tuo mieleen tavan, jolla joitakin vuosikymmeniä sitten puhuttiin juutalaisista. Vaikka olen syntynyt vasta sodan jälkeen, minunkin lapsuudessani ja nuoruudessani kuuli vielä puheita juutalaisista esimerkiksi ’ahneina’, ’likaisina’ ja ’petollisina’.Miten vakaumuksenne näkyy politiikan teossa?”Itse en kuulu mihinkään uskontokuntaan, yritän kunnioittaa kaikkia ihmisiä ihmisinä, vaikka heidän uskonnollinen vakaumuksensa tuntuisikin vieraalta tai oudolta.” Anneli Kiljunen (sd), luterilainen\nOnko uskonnon merkitys politiikassa muuttunut?”Nyt se näkyy vähemmän kuin viime kaudella. Tuolloin puhuttiin paljon samaa sukupuolta olevien parien avioliitto-oikeudesta. Kansainvälinen pakolaiskriisi on tuonut uskonnon vähän toisella tavalla esille, esimerkiksi on puhuttu islamin roolista ja merkityksestä.”Miten vakaumuksenne näkyy politiikan teossa?”Minulle on ollut aina selkeää, että uskonto on eri asia kuin politiikan teko. Mielestäni uskontoa ei pitäisi politisoida.” Niilo Keränen (kesk), vanhoillislestadiolainen\nOnko uskonnon merkitys politiikassa muuttunut?”Olen ollut eduskunnassa vuosituhannen vaihteessa. Siitä ajasta ei ole millään tavalla muuttunut. Joillakin on henkilökohtainen vakaumus, joka näkyy joissakin omantunnonkysymyksissä.”Miten uskonnollinen vakaumuksenne näkyy politiikan teossa?”Se ei kyllä todella näy muissa asioissa kuin vain omantunnonkysymyksissä. Nyt kun oli kansalaisaloite, voiko omantunnon perusteella kieltäytyä tekemästä tiettyjä lääketieteellisiä toimenpiteitä, niin näissä asioissa on mieluusti omantuntonsa mukainen. Itsekin olen sitä mieltä, ettei uskontoa ja politiikkaa pidä sotkea keskenään.”\nKimmo Kivelä (ps), luterilainenOnko uskonnon merkitys politiikassa muuttunut?”Muutos näkyy ehkä siinä, että vuoden 1907 eduskunnasta lähtien pappien lukumäärä on tasaisesti vähentynyt. Meitä on tässä eduskunnassa vain kaksi. Tämä on ehkä kaikkein pienin määrä, mitä kansanedustajista on pappeja.”Miten vakaumuksenne näkyy politiikan teossa?”Näin luterilaisena ajattelen, ettei voi sanoa, että kristityllä olisi korkeampi moraali tai moraalin taju tai että olisi erillistä kristillistä etiikkaa. Näin ollen ei ole kristillistä politiikkaa. Päätöksenteossa pelataan normaaleilla eettisillä pelisäännöillä ja arkijärjellä.” Satu Hassi (vihr), uskonnotonOnko uskonnon merkitys politiikassa muuttunut?”Muuta uskontoa kuin omaa on alettu käyttämään lyömäaseena, leimakirveenä. Se, millä tavalla jotkut ovat alkaneet puhua muslimeista, tuo mieleen tavan, jolla joitakin vuosikymmeniä sitten puhuttiin juutalaisista. Vaikka olen syntynyt vasta sodan jälkeen, minunkin lapsuudessani ja nuoruudessani kuuli vielä puheita juutalaisista esimerkiksi ’ahneina’, ’likaisina’ ja ’petollisina’.Miten vakaumuksenne näkyy politiikan teossa?”Itse en kuulu mihinkään uskontokuntaan, yritän kunnioittaa kaikkia ihmisiä ihmisinä, vaikka heidän uskonnollinen vakaumuksensa tuntuisikin vieraalta tai oudolta.” Anneli Kiljunen (sd), luterilainenOnko uskonnon merkitys politiikassa muuttunut?”Nyt se näkyy vähemmän kuin viime kaudella. Tuolloin puhuttiin paljon samaa sukupuolta olevien parien avioliitto-oikeudesta. Kansainvälinen pakolaiskriisi on tuonut uskonnon vähän toisella tavalla esille, esimerkiksi on puhuttu islamin roolista ja merkityksestä.”Miten vakaumuksenne näkyy politiikan teossa?”Minulle on ollut aina selkeää, että uskonto on eri asia kuin politiikan teko. Mielestäni uskontoa ei pitäisi politisoida.” Niilo Keränen (kesk), vanhoillislestadiolainenOnko uskonnon merkitys politiikassa muuttunut?”Olen ollut eduskunnassa vuosituhannen vaihteessa. Siitä ajasta ei ole millään tavalla muuttunut. Joillakin on henkilökohtainen vakaumus, joka näkyy joissakin omantunnonkysymyksissä.”Miten uskonnollinen vakaumuksenne näkyy politiikan teossa?”Se ei kyllä todella näy muissa asioissa kuin vain omantunnonkysymyksissä. Nyt kun oli kansalaisaloite, voiko omantunnon perusteella kieltäytyä tekemästä tiettyjä lääketieteellisiä toimenpiteitä, niin näissä asioissa on mieluusti omantuntonsa mukainen. Itsekin olen sitä mieltä, ettei uskontoa ja politiikkaa pidä sotkea keskenään.”


lomakodit – Katettu tori, Rooma: Talot ja muut | HomeAway\nAsunnot/huoneistot – katso 7 248 vaihtoehtoa\nYksiöt – katso 7 293 vaihtoehtoa\nLöydä sinulle sopivin paikka – Katettu tori\nHae 9 108 loma-asuntoa\nRomanttinen huoneisto, jossa on kaunis terassi Vatikaanin Wi-Fi: n edessä / c\nMukava huoneisto, josta on näkymät Vatikaanin seinille muutaman askeleen päässä Pyhän Pietarin alueelta\nViehättävä, rauhallinen, aurinkoinen kaksi makuuhuonetta Trastevere upea näköala\nMissä voin yöpyä lähellä kohdetta Katettu tori, Rooma?\nVuonna 2019 tarjoamme ison valikoiman majoitustiloja lähellä kohdetta Katettu tori: 9 108 lomakotia, joihin kuuluvat esim. Talot (1 154 kpl) ja Asunnot/huoneistot (7 248 kpl). Löydä upea loma-asunto pitkälle tai lyhyelle lomalle perheesi tai ystäviesi kera. Paras majoitus läheltä kohdetta Katettu tori löytyy HomeAwaysta.\nMikä on paras alue yöpyä lähellä kohdetta Katettu tori?\nMatkustitpa sitten perheesi tai ystäviesi kanssa ja olipa suunnitelmissasi sitten pitkä lomamatka tai lyhyt viikonloppuloma, seuraavilta alueilta löydät laajimman loma-asuntovalikoiman lähellä kohdetta Katettu tori:\nRooman kaupungin keskusta: 4 716 loma-asuntoa\nVoinko vuokrata tämän loma-asuntotyypin läheltä kohdetta Katettu tori: Talot?\nTietysti. Lähellä kohdetta Katettu tori löytyvät Talot: 1 154 kpl HomeAwayn sivustolla. Muihin suosittuihin loma-asuntotyyppeihimme lähellä kohdetta Katettu tori kuuluvat:\nAsunnot/huoneistot: 7 248 loma-asuntoa\nVoinko löytää loma-asunnon, johon kuuluu uima-allas, läheltä kohdetta Katettu tori?\nKyllä, voit valita haluamasi loma-asunnon, johon kuuluu uima-allas. Valikoimistamme löytyy 314 loma-asuntoa, joihin kuuluu uima-allas ja jotka sijaitsevat lähellä kohdetta Katettu tori. Pääset tarkastelemaan valikoimissamme olevia lomakoteja hakukentän avulla.\nVoinko varata loma-asunnon suoraan verkosta tai välittömästi läheltä kohdetta Katettu tori?\nKyllä, HomeAwayn valikoimista löytyy 9 107 verkosta varattavissa olevaa ja 5 815 välittömästi varattavissa olevaa loma-asuntoa läheltä kohdetta Katettu tori. Älä jää odottamaan! Käy tutustumassa valikoimissamme oleviin lomakoteihin hakukentän avulla ja valmistaudu matkallesi lähelle kohdetta Katettu tori!\nTutustu kohteen Katettu tori lähellä sijaitseviin alueisiin


Valve Median uusi toimitusjohtaja Mika Vehmersuo - "Hyödyntämällä dataa ja analytiikkaa jo suunnitteluvaiheessa liikkuvan kuvan kampanjoiden tehokkuus saadaan aivan uudelle tasolle" - ePressi\nValve Median uusi toimitusjohtaja Mika Vehmersuo - "Hyödyntämällä dataa ja analytiikkaa jo suunnitteluvaiheessa liikkuvan kuvan kampanjoiden tehokkuus saadaan aivan uudelle tasolle"\nMika Vehmersuo on paluumuuttaja Valveelle, jossa hän työskenteli luovana tuottajana 2014 – 2015. Kattavasti eri positioissa media-ja markkinointialalla uraa uurtanut Vehmersuo siirtyi Valveelle Salomaa konsernista, jossa hän työskenteli markkinatutkimusyritys Evidensin ja Mediatoimisto Voiton toimitusjohtajana. Kokemusta löytyy myös asiakkaan puolelta, mm. Fintoton markkinoinnin ja Veikkauksen brändiuudistuksen parista.\n– On ilo palata Valveelle, sillä näen tässä yksikössä vahvaa potentiaalia ja hurjan määrän timanttisen kunnianhimoisia ammattilaisia. Tästä on hyvä lähteä rakentamaan entistä parempaa kokonaisuutta sekä asiakkaiden että meidän näkökulmasta, Vehmersuo valaisee.\nValve Media on jo pitkään toiminut tuotanto- ja mainostoimiston hybridinä. Nyt markkinoinnin kohdentamisesta tutut työkalut tullaan valjastamaan käyttöön jo suunnitteluvaiheessa.\n– Dataa ja analytiikkaa käytetään paljon mainonnan kohdistamiseen ja median ostamiseen. Luovassa suunnittelussa dataa ei vielä hyödynnetä juurikaan, vaikka tälle on ehdottomasti tilausta. Tähän tarpeeseen haluamme olla pioneereina vastaamassa analytiikan ja datan hyödyntämisellä jo siinä vaiheessa, kun liikkuvan kuvan tuotantoja aletaan suunnitella. Näin tehokkuus ja tulokset saadaan ihan uudelle tasolle, Vehmersuo lupaa.\nValve Median toimitusjohtajana aikaisemmin toiminut Isto Kannisto jatkaa Valve konsernin palveluksessa ja siirtyy myös Valve Median hallitukseen.\n– Olen todella iloinen saatuamme Mikan kehittämään kilpailukykyisen yhtiön toimintaa entistä modernimpaan suuntaan, Kannisto kertoo.\nMika Vehmersuo, mika.vehmersuo@valve.fi, 040 5241 054\nIsto Kannisto, isto.kannisto@valve.fi, 040 1897 114\nKoko: 8,28 MB Tyyppi: jpg Resoluutio: 7952x5304\nKoko: 7,30 MB Tyyppi: jpg Resoluutio: 7355x4906\nValve on markkinoinnin, viestinnän ja teknologian yhdistäjä, joka haluaa palvella asiakkaitaan kokonaisvaltaisesti toimintaympäristössä, jossa digitaalisuus on läsnä, ja odotusarvo, kaikkialla. Rakennamme merkityksellistä, kestävää kilpailuetua digitalisoituvassa maailmassa. Vahvalla kokemuksella, testatuilla menetelmillä ja työkaluilla sekä intohimoisella luovuudella rakennamme menestystä yhdessä asiakkaidemme kanssa. Liikevaihtomme on 16 miljoonaa euroa ja 160 työntekijämme joukko muodostuu moniulotteisesti media-alan ammattilaisista.